Hagnaður Opinna kerfa 215 milljónir
Hagnaður Opinna kerfa samstæðunnar eftir skatta var 215 milljónir króna 2005, en var á fyrra ári 225 milljónir króna, með Skýrr og Teymi. Eiginfjárhlutfall félagsins er 30% og arðsemi eigin fjár á ársgrundvelli 15,5% en var 12,5% á fyrra ári. Fjöldi starfsmanna er um 440.
 
Heildarvelta Opin Kerfi Group á árinu 2005 var 11.516 milljónir króna, samanborið við 14.763 milljónir króna á fyrra ári. Þegar Skýrr og Teymi eru ekki tekin með var velta árið 2004 12.470 milljónir króna. Mikið af samdrættinum skýrist af sterkari stöðu íslensku krónunnar gagnvart þeirri sænsku og dönsku en 70% teknanna eiga nú uppruna sinn í erlendri starfsemi félagsins, að því er segir í tilkynningu.
Rekstrarhagnaður fyrir afskriftir og fjármagnsliði (EBITDA) var 379 milljónir króna, samanborið við 386 milljónir króna árið áður, án Skýrr og Teymis, og vex sem hlutfall af tekjum á milli ára. Niðurstaðan er engu að síður undir áætlun og er það að mestu vegna verulegra frávika í vörusölu hjá Kerfi AB í Svíþjóð.
Tilkynning til Kauphallar Íslands
Hagnaður Opinna kerfa samstæðunnar eftir skatta var 215 milljónir króna 2005, en var á fyrra ári 225 milljónir króna, með Skýrr og Teymi.
Eiginfjárhlutfall félagsins er 30% og arðsemi eigin fjár á ársgrundvelli 15,5% en var 12,5% á fyrra ári.
Heildarvelta Opin Kerfi Group á árinu 2005 var 11.516 milljónir króna, samanborið við 14.763 milljónir króna á fyrra ári.
Mikið af samdrættinum skýrist af sterkari stöðu íslensku krónunnar gagnvart þeirri sænsku og dönsku.